EkBass/fiwiki-20250220-pages-articles huggingface dataset:
Ylpeys ja ennakkoluulo (vuoden 1980 televisiosarja)

Ylpeys ja ennakkoluulo () on brittiläinen televisiosarja vuodelta 1980. Se perustuu Jane Austenin samannimiseen romaaniin. BBC:n tuottamassa sarjassa Elizabeth Bennetiä näytteli Elizabeth Garvie ja Fitzwilliam Darcyn roolissa nähtiin David Rintoul. Viisiosaisen sarjan kokonaiskesto on 226 minuuttia. Käsikirjoituksen siihen laati alkuperäisen romaanin pohjalta Fay Weldon. Tuottajana toimi Jonathan Powell ja ohjaajana Cyril Coke. Sarja oli ehdolla parhaan pukusuunnittelun ja tv-valaistuksen BAFTA-palkintojen saajaksi 1980. Yhdysvalloissa sen jaksot esitettiin osana PBS-televisioverkon Masterpiece Theatre -antologiasarjaa vuoden 1980 syksyllä. BBC oli tehnyt Ylpeydestä ja ennakkoluulosta televisioversioita aiemminkin vuosina 1938, 1952, 1958 ja 1967. Jane Austenin tarina sovitettiin tv-sarjaksi myös 1995. == Näyttelijät == Lähde: ==Lähteet== Luokka:BBC:n televisio-ohjelmat Luokka:Brittiläiset televisiosarjat Luokka:Jane Austenin teoksiin perustuvat televisiosarjat Luokka:1980-luvun televisiosarjat
Pašozero

Pašozero (, vepsäksi Paks’jär’v) on kylä ja maalaiskunta Leningradin alueen Tihvinän piirissä Venäjällä. Se sijaitsee Pašozerojärven pohjoisrannalla noin 80 kilometriä Tihvinästä koilliseen. Kylässä on 460 ja kunnassa 770 asukasta (vuonna 2010). Vanhin maininta Pašozerosta on 1300-luvun novgorodilaisessa tuohikirjeessä. Myöhemmältä ajalta tunnetaan Pašozeron pogosta. Nykyinen kylä on levittäytynyt järven rannalle kolmen kilometrin pituudelta. Sen historiallisia osia ovat Panjovo, Pogost, Skopljajevo, Stroika ja Tsarski posjolok. Kylässä on kulttuuritalo, kirjasto, käsityökoulu sekä ympäröivän Vepsän metsä -luonnonpuiston museo. Pašozeron kunta sijaitsee Tihvinän piirin itäosassa. Se rajoittuu pohjoisessa Podporožjen piiriin, idässä Vologdan alueeseen, kaakossa Boksitogorskin piiriin, etelässä Šugozeron ja lännessä Gankovon kuntiin sekä luoteessa Lotinapellon piiriin. Kunnan pinta-ala on 1108 neliökilometriä. Seudulla virtaavat Kapša-, Genuja- ja Tšogajoet. Suurimpia järviä ovat Pašozero, Kapšozero, Lerinskoje, Dolgozero, Pupozero ja Šigolskoje. Keskuskylän lisäksi kuntaan kuuluu 14 kylää: Bereg, Birjutšovo, Haragenitši, Kontšik, Koptjajevo, Korbenitši, Kuznetsova Gora, Lukino, Njurgovitši, Ozrovitši, Strelkovo, Tšoga, Urja ja Ust-Kapša. ==Lähteet== ==Aiheesta muualla== * Pašozeron kunta Leningradin alueen sivustolla * Pašozero Leningradin alueen kulttuuri -tietosanakirjassa Luokka:Tihvinän piirin kunnat Luokka:Vepsäläiskylät
Loppurysäys

Loppurysäys on kosmologiassa yksi mahdollinen skenaario maailmankaikkeuden lopulliselle kohtalolle. Siinä maailmankaikkeuden metrinen laajeneminen hidastuu kunnes kääntyy negatiiviseksi, jolloin maailmankaikkeus lopulta romahtaa kasaan päätyen alastomaan singulariteettiin. Toistaiseksi ei ole todisteita siitä, tuleeko maailmankaikkeus koskaan luhistumaan. Päinvastoin, maailmankaikkeus näyttää laajenevan kiihtyvällä nopeudella. Pimeän energian määrästä riippuu, voiko maailmankaikkeuden massa kääntää laajentumisen luhistumiseksi. Tällä hetkellä kuitenkin näyttää siltä, että maailmankaikkeus laajeenee loputtomasti, eli laajeneminen ei pysähdy. ==Katso myös== * Alkuräjähdys * Musta aukko * Singulariteetti Luokka:Astrofysiikka
Keski-Afrikan tasavalta olympialaisissa

Keski-Afrikan tasavalta osallistui olympialaisiin ensimmäisen kerran Méxicossa 1968. Kolmista seuraavista kesäolympialaisista se jäi pois, mutta on ollut mukana kaikissa kesäolympialaisissa Los Angelesista 1984 lähtien. Talvikisoihin maa ei ole osallistunut. Keski-Afrikan tasavalta ei ole saavuttanut olympialaisissa yhtään mitalia. Pistesijalle, eli kahdeksan parhaan joukkoon, on yltänyt taekwondoin Patrick Boui, joka oli seitsemäs miesten höyhensarjassa Lontoossa 2012. Maan miesten koripallojoukkue sijoittui kymmenenneksi Soulissa 1988. == Lähteet == == Aiheesta muualla == * Keski- Afrikan tasavalta Kansainvälisen olympiakomitean sivustolla *
Criminal (elokuva)

Criminal on 10. syyskuuta 2004 ensi-iltansa saanut yhdysvaltalainen elokuva, joka perustuu argentiinalaiseen elokuvaan 9 Kuningatarta. Elokuvan ohjasi Gregory Jacobs ja tuotti George Clooneyn ja Steven Soderberghin tuotantoyhtiö Section Eight Productions. Elokuvan pääosissa näyttelevät John C. Reilly, Diego Luna ja Maggie Gyllenhaal. == Juoni == Elokuvan päähenkilö on John C. Reillyn esittämä Richard Caddis. Hän on ammatiltaan huijari, joka esittää menestyvää liikemiestä saadakseen ihmiset luottamaan häneen helpommin. Uutta rikoskumppania etsivä Gaddis tapaa elokuvan alussa Diego Lunan esittämän Rodrigon, joka on suorittamassa pikkurikoksia eräässä kasinobaarissa. Kun Rodrigo on jäämässä kiinni yritettyään huijata tarjoilijalta rahaa, Gaddis tulee väliin ja pelastaa Rodrigon pidätykseltä esittämällä poliisia. Gaddis testaa Rodrigon taitoja, ja ehdottaa hänelle tämän jälkeen kumppanuutta. Rodrigo lupautuu auttamaan Richardia suuressa huijauksessa, mikäli saa prosenttiosuuden tuotoista auttaakseen isäänsä peliveloissa. Heidän suunnitelmanaan on myydä arvopaperiväärennös William Hanniganille, joka on eräässä hotellissa asuva rikas liikemies ja keräilijä. Maggie Gyllenhaal esittää Gaddisin siskoa Valerieta, joka on Hanniganin hotellissa työskentelevä vastaanottovikailija, jonka Hannigan haluaa ihastuksestaan johtuen osallistuvan kauppoihin. Maggie suostuu auttamaan Gaddista sillä ehdolla, että tämä kertoo heidän veljelleen Michaelille huijanneensa häneltä hänen osuutensa heidän äitinsä perinnöstä. Elokuvan lopussa selviää, että kaikki huijaukseen osallistuneet olivatkin pelanneet alusta asti Gaddista vastaan, joka joutuu pidätetyksi yrittäessään lunastaa sekkiä. == Rooleissa == == Aiheesta muualla == * Internet Movie Database: Criminal Luokka:Vuoden 2004 yhdysvaltalaiset elokuvat Luokka:Yhdysvaltalaiset rikoselokuvat Luokka:Yhdysvaltalaiset uudelleenfilmatisoinnit
Churchin–Turingin–Deutschin periaate

Churchin–Turingin–Deutschin periaate on tietojenkäsittelytieteessä ja kvanttimekaniikassa vahvempi fysikaalinen muoto Churchin-Turingin teesistä, jonka formuloi David Deutsch vuonna 1985. Periaate osoittaa, että universaali tietokone voi simuloida jokaista fyysistä prosessia. ==Turingin periaate kaiken kattavassa muodossa== On mahdollista rakentaa lumetodellisuuden generaattori, jonka ohjelmisto sisältää kaikki fysikaalisesti mahdolliset ympäristöt.Todellisuuden rakenne, s.129 == Katso myös == *Digitaalinen fysiikka == Lähteet == * === Viitteet === Luokka:Alan Turing Luokka:Tietojenkäsittelyteoria
Sally Peers

Sally Peers (s. 1. kesäkuuta 1991 Melbourne) on australialainen tennispelaaja. Parhaimmillaan hän on ollut WTA-listan sijalla 145 huhtikuussa 2011, eikä hän ole voittanut vielä yhtään WTA-turnausta. Vuonna 2009 hän voitti Wimbledonin tennisturnauksessa tyttöjen nelinpelin parinsa Noppawan Lertcheewakarnin kanssa. Vuonna 2010 hän pelasi ensimmäistä kertaa ammattilaistasolla Grand Slam -turnauksen pääsarjassa. Yhdysvaltain avoimiin hän pääsi karsintojen kautta mukaan. Avauskierroksella hän murskasi maailmanlistan 54:nnen Aleksandra Wozniakin luvuin 6–0, 6–1. Toisella kierroksella hän hävisi kuitenkin moninkertaiselle Grand Slam -voittajalle, Kim Clijstersille lukemin 6–2, 6–1. Samana vuonna hän voitti Kansainyhteisön kisoissa kultaa naisten nelinpelissä Anastasia Rodionovan kanssa ja pronssia kaksinpelissä. Vuonna 2011 Australian avoimissa hän hävisi avauskierroksella Petra Kvitoválle. == Lähteet == == Aiheesta muualla == * Sally Peers profiili WTA:n kotisivuilla * Sally Peers profiili ITF:n kotisivuilla Luokka:Australialaiset tennispelaajat Luokka:Vuonna 1991 syntyneet Luokka:Elävät henkilöt
Ville Waaramäki

Ville Waaramäki on suomalainen vammaisurheilija. Hän pelaa jääkiekkoa Suomen proteesimaajoukkueessa, ja on ollut mukana Suomen proteesilätkä -yhdistyksen toiminnassa vuodesta 2001 lähtien. == Lähteet == Luokka:Suomalaiset vammaisurheilijat Luokka:Syntymävuosi puuttuu Luokka:Elävät henkilöt
Melegežskaja Gorka

Melegežskaja Gorka () on kylä ja maalaiskunta Leningradin alueen Tihvinän piirissä Venäjällä. Se sijaitsee Säsjoen varrella noin 10 kilometriä Tihvinästä lounaaseen. Kylässä on 790 ja kunnassa 1000 asukasta (vuonna 2009). Kylän lähellä on 1000-luvun alun kurgaanihautoja. Melegežan pogosta tunnetaan 1400-luvulta lähtien. Melegežskaja Gorkan kunta sijaitsee Tihvinän piirin eteläosassa. Se rajoittuu pohjoisessa ja koillisessa Tihvinän kaupunkiin, idässä Boksitogorskin piiriin, etelässä Novgorodin alueeseen sekä lännessä ja luoteessa Tsvyljovon kuntaan. Kunnan pinta-ala on 740 neliökilometriä. Seudun suurimmat joet ovat Säs ja Voložba. Keskuskylän lisäksi kuntaan kuuluu 12 kylää: Gorodištše, Klinets, Kostrino, Novoandrejevo, Ostrov, Pleso, Raplja, Šibenets, Velikaja Niva, Voložba, Zahoža ja Zarutševje. ==Lähteet== ==Aiheesta muualla== * Melegežskaja Gorkan kunta Leningradin alueen sivustolla Luokka:Tihvinän piirin kunnat
Anita Weyermann

Anita Weyermann (s. 8. joulukuuta 1977 Oberaargau) on sveitsiläinen entinen yleisurheilija, joka kilpaili keski- ja pitkien matkojen juoksussa sekä maasto- ja estejuoksussa. Hän edusti seuratasolla berniläistä GGB:tä. Weyermann voitti 1 500 metrillä pronssia sekä vuoden 1997 MM-kisoista että EM- kisoista 1998. Hän voitti myös kultaa maastojuoksun EM-kisoista 1999. Weyermann on osallistunut olympialaisiin kahdesti, vuosina 1996 ja 2000. Hän oli neljästoista 5 000 metrillä vuonna 1996, mutta ei päässyt finaaliin 1 500 metrin matkalla Sydneyn kisoissa 2000. Weyermann voitti yhteensä neljä maansa mestaruutta, joista yhden sisä- ja kolme ulkoradoilta. Hän pitää hallussaan Sveitsin ennätystä 1 500, 3 000 ja 5 000 metrillä sekä mailin juoksussa ja 3 000 metrin estejuoksussa. == Ennätykset == Lähde: IAAF * 1 500 m: 3.58,20 (1998) * 5 000 m: 14.59,28 (1996) * 3 000 m: 8.35,83 (1999) * 3 000 m esteet: 9.57,06 (2001) * Maili: 4.23,92 (1998) == Lähteet == Luokka:Sveitsiläiset keskimatkojen juoksijat Luokka:Sveitsiläiset kestävyysjuoksijat Luokka:Sveitsiläiset maastojuoksijat Luokka:Sveitsiläiset estejuoksijat Luokka:Vuonna 1977 syntyneet Luokka:Elävät henkilöt
Myssy

Myssy on yleensä villasta kudottu pehmeä päähine, samankaltainen kuin pipo. Aiemmin myssyt olivat kuitenkin usein kankaisia. Hilkka on leuan alta solmittu myssy. Kankaiset myssyt olivat erityisen suosittuja 1700-luvulle saakka ja sisäasusteina myös 1800-luvulla. Erilaisia myssyjä ovat muun muassa fryygialaismyssy ja tykkimyssy. Luokka:Päähineet
Raili Puhakka

Raili Kyllikki Puhakka (18. elokuuta 1940 Jyväskylä – 20. kesäkuuta 2006 Anjalankoski) oli suomalainen maatilan emäntä ja poliitikko. Hän toimi kansanedustajana ajalla 22. maaliskuuta 1991 – 23. maaliskuuta 1995 edustaen Kymen läänin vaalipiiriä ja kuului Keskustan eduskuntaryhmään. ==Lähteet== Luokka:Kansanedustajat Luokka:Suomen Keskustan poliitikot Luokka:Anjalankosken kaupunginvaltuutetut Luokka:Kymen vaalipiiri Luokka:Vuonna 1940 syntyneet Luokka:Vuonna 2006 kuolleet
Mauri Vänskä

Mauri Heimo Kalervo Vänskä (s. 3. elokuuta 1940 Pielisensuu) on suomalainen poliitikko. Vänskä toimi kansanedustajana ajalla 24. maaliskuuta 1979 – 25. maaliskuuta 1983 edustaen Pohjois-Karjalan läänin vaalipiiriä ja kuului Kansallisen Kokoomuksen eduskuntaryhmään. Hän toimi Pohjois-Karjalan yrittäjät ry:n toimitusjohtajana vuosina 1966–2000 neljän vuoden kansanedustajakauttaan lukuun ottamatta.Karjalainen 21.6.2000 Hän toimi Ruotsin kunniakonsulina Pohjois-Karjalassa 1990–2005. ==Lähteet== Luokka:Kansanedustajat Luokka:Kansallisen Kokoomuksen poliitikot Luokka:Joensuun kaupunginvaltuutetut Luokka:Pohjois-Karjalan vaalipiiri Luokka:Vuonna 1940 syntyneet Luokka:Elävät henkilöt
Riitta Saastamoinen

Ulla Riitta Saastamoinen (10. helmikuuta 1940 Kuopio – 10. heinäkuuta 2023 Kuopio) oli suomalainen poliitikko. Koulutukseltaan hän oli valtiotieteiden kandidaatti. Saastamoinen toimi kansanedustajana kaksi kautta ajalla 21. maaliskuuta 1987 – 23. maaliskuuta 1995 edustaen Kuopion läänin vaalipiiriä ja kuului Kansallisen Kokoomuksen eduskuntaryhmään. Ennen kansanedustajuuttaan hän toimi Suomen maakuntakirjailijat ry:n toiminnanjohtajana. Saastamoinen on haudattu Kuopion Isolle hautausmaalle. ==Lähteet== Luokka:Kansanedustajat Luokka:Kansallisen Kokoomuksen poliitikot Luokka:Kuopion kaupunginvaltuutetut Luokka:Pohjois-Savon vaalipiiri Luokka:Vuonna 1940 syntyneet Luokka:Vuonna 2023 kuolleet
Armas Komi

Armas Kalervo Komi (s. 8. helmikuuta 1940 Loimaa) on suomalainen maanviljelijä ja poliitikko. Hän asuu Joroisissa. Komi toimi kansanedustajana kaksi kautta ajalla 22. maaliskuuta 1991 – 23. maaliskuuta 1999 edustaen Mikkelin läänin vaalipiiriä ja kuului Keskustan eduskuntaryhmään. Hänen tyttärensä Katri Komi oli keskustan kansanedustaja vuosina 1999–2015. ==Lähteet== Luokka:Suomalaiset maanviljelijät Luokka:Kansanedustajat Luokka:Suomen Keskustan poliitikot Luokka:Joroisten kunnanvaltuutetut Luokka:Etelä-Savon vaalipiiri Luokka:Vuonna 1940 syntyneet Luokka:Elävät henkilöt
Kolikon heittäminen

thumb|Kolikon heitto on arpomista, jos sille saadaan aikaiseksi kieppuva ilmalento. Siinä on peukalon liikkeellä tärkeä merkitys. Kolikon heittäminen (tai kruuna vai klaava) on eräs arvonnan muoto, tapa tehdä päätös tai valinta kahden eri vaihtoehdon välillä. Siinä kolikko heitetään ilmaan siten, että se pyörii ympäri useita kertoja. Joko etukäteen tai kolikon ollessa ilmassa sovitaan, kumpaa vaihtoehdoista kolikon eri puolet (kruunu eli kruuna ja klaava) edustavat. Kolikon voidaan antaa pudota maahan, se voidaan ottaa kiinni kämmenelle tai lyödä nurin toisen käden selkäpuolelle. Se, kumpi kolikon puoli jää ylöspäin, kertoo valinnan tuloksen. Mikäli heitto on suoritettu oikein eikä siihen liity epärehellisyyttä (kolikkoa ei ole esimerkiksi painotettu), kummallakin vaihtoehdolla on yhtä suuri todennäköisyys tulla valituksi. Kolikon heittämistä käytetään esimerkiksi urheilussa kenttäpuoliskoiden arpomiseen pelaaville joukkueille tai viimeisenä keinona ottelun lopputuloksen ratkaisemisessa. Esimerkiksi jalkapallo-ottelut ratkaistiin aikaisemmin jatkoajan jälkeisessä tasatilanteessa arpomalla, kuten vuoden 1968 Euroopan-mestaruuskilpailujen välieräottelussa, jossa Italia voitti Neuvostoliiton kolikonheitolla. Käytännöstä on sittemmin luovuttu rangaistuspotkukilpailun kehittämisen myötä. Kolikkoa heitetään myös erilaisissa peleissä ja yleensäkin erilaisissa valintatilanteissa puolueettomana keinona, jos ratkaisua ei muuten saada aikaan. == Katso myös == *Höpsismi *Teikkaus == Lähteet == Luokka:Päätöksenteko Luokka:Onnenpelit Luokka:Peliteoria
Tšikki

Tšikki oli kylä Korpiselän kunnan pohjoisosassa Raja-Karjalassa Viipurin läänissä Suomen Neuvostoliitolle luovuttamalla alueella. Tšikin kyläkeskus sijaitsi Ilomantsin rajalla olevan Viiksinselkä -nimisen järven eteläpäässä noin 15 kilometriä kirkonkylästä koilliseen. Tšikin naapurikyliä olivat etelässä Tšokki ja Kokkari, lännessä Karali ja pohjoisessa Ilomantsin puolella Melaselkä. Talvisodassa Neuvostoliitto ei vallannut Tšikkia, mutta 1940 Moskovan rauhanehtojen mukaan se oli luovutettava Neuvostoliitolle ja kyläläiset evakuoitiin jäljelle jääneeseen Suomeen. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen. == Lähteet == Luokka:Korpiselän luovutetut kylät
Jouni Mykkänen

Jouni Mykkänen (s. 6. lokakuuta 1939 Helsinki) on suomalainen poliitikko. Hän toimi kokoomuksen kansanedustajana Lapin läänin vaalipiiristä 1970–1974, minkä jälkeen hän työskenteli johtotehtävissä Yleisradiossa 1975–1994 ja Suomen elokuvasäätiön toimitusjohtajana 1995–2006. ==Elämä== Mykkäsen isä oli toimittaja Eino Mykkänen ja äiti keittäjä Martta Rissanen. Mykkänen kävi kansa- ja keskikoulun Sodankylässä, mistä hänen äitinsä oli kotoisin.Mykkänen 2007, s. 183, 184 Hän kirjoitti ylioppilaaksi Rovaniemen yhteislyseosta 1958. Mykkänen valmistui valtiotieteiden maisteriksi Helsingin yliopistosta keväällä 1964 pääaineenaan yleinen valtio-oppi.Mykkänen 2007, s. 187 Hän opiskeli myös kansantaloutta, sosiologiaa, poliittista historiaa ja kansainvälistä oikeutta.Mykkänen 2007, s. 191 Opiskeluaikanaan Mykkänen työskenteli Maataloushallituksen toimistovirkailijana 1958–1959, Uuden Suomen toimittajana 1960 ja Yleisradion toimittajana 1960–1964. Hän liittyi Kansalliset Ylioppilaat ry:hyn ja samalla kokoomukseen vuonna 1959.Mykkänen 2007, 190 Mykkänen oli vuonna 1960 perustamassa Kansallisten Ylioppilaiden Liittoa, josta tuli myöhemmin Tuhatkunta. Ennen valintaansa eduskuntaan Mykkänen työskenteli kokoomuksen tiedotussihteerinä ja -päällikkönä 1964–1970. Tehtävää tarjosi hänelle aiempi tiedotussihteeri Harri Holkeri.Mykkänen 2007, s. 188 Kansanedustajana Mykkänen toimi 23. maaliskuuta 1970 – 31. joulukuuta 1974. Hän on ollut myös Espoon kaupunginvaltuuston ja kaupunginhallituksen sekä Sodankylän kunnanvaltuuston jäsen. Poliittisen uransa jälkeen Mykkänen toimi Yleisradiossa. Hän oli Radio 1:n johtaja 1975–1984, koko radion johtaja ja pääjohtajan varamies 1985–1989 sekä resurssi- ja varapääjohtaja 1990–1994. Hän oli Suomen elokuvasäätiön toimitusjohtaja vuodesta 1995. Mykkänen jäi tehtävästä eläkkeelle vuonna 2006. Hän sai kulttuurineuvoksen arvonimen vuonna 2007. ==Yksityiselämä== Mykkänen on ollut naimisissa kahdesti ja hänellä on kuusi lasta. Yksi lapsista on kansanedustajana ja ministerinä toiminut Espoon kaupunginjohtaja Kai Mykkänen. ==Lähteet== * ===Viitteet=== Luokka:Kansallisen Kokoomuksen poliitikot Luokka:Espoon kaupunginvaltuutetut Luokka:Sodankylän kunnanvaltuutetut Luokka:Kansanedustajat Luokka:Lapin vaalipiiri Luokka:Ylen toimittajat Luokka:Vuonna 1939 syntyneet Luokka:Elävät henkilöt
Haukivaara (Korpiselkä)

Haukivaara oli kylä Korpiselän kunnan pohjoisosassa Raja-Karjalassa Viipurin läänissä Suomen Neuvostoliitolle luovuttamalla alueella. Haukivaaran kyläkeskus sijaitsi Tolvajoen itäpuolella Ala-Tolvajärveen pohjoisesta laskevan pienen Haukilammen rannalla noin 30 kilometriä kirkonkylästä itään. Haukivaaran naapurikyliä olivat koillisessa Yläjärvi, idässä Kitilänselkä ja Ägläjärvi sekä etelässä Tolvajärvi. Haukivaaran johti kylätie, joka yhtyi Tolvajärvellä Korpiselän kirkonkylästä Suojärvelle vievään maantiehen. Talvisodan päättäneessä Moskovan rauhassa vuonna 1940 Haukivaara luovutettiin Neuvostoliitolle. Kyläläiset oli evakuoitu muualle Suomeen jo sodan aikana. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen. == Lähteet == Luokka:Korpiselän luovutetut kylät
Juhani Raudasoja

Johan (Juhani) Vilhelmi Raudasoja (s. 12. elokuuta 1939 Ylivieska) on suomalainen poliitikko. Raudasoja toimi kansanedustajana ajalla 1. lokakuuta 1977 – 25. maaliskuuta 1983 edustaen Vaasan läänin vaalipiiriä ja kuului Sosialidemokraattiseen eduskuntaryhmään. Eduskuntaan hän nousi Vaasan läänin maaherraksi siirtyneen Antti Pohjosen seuraajana. Ennen kansanedustajuuttaan hän toimi asentajana Strömberg Oy:llä Vaasassa vuosina 1962–1971, pääluottamusmiehenä siellä vuosina 1971–1974 ja Metallityöväen liiton piiritoimitsijana Vaasan piirissä vuosina 1975–1977. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Vaasan kaupunginvaltuutetut Luokka:Vaasan vaalipiiri Luokka:Vuonna 1939 syntyneet Luokka:Elävät henkilöt
San Juanin maanjäristys

San Juanin maanjäristys, jota pidetään Argentiinan historian vakavimpana luonnonmullistuksena, tapahtui 15. tammikuuta 1944 San Juanin maakunnassa, joka sijaitsee maan länsiosassa. Suuri osa San Juanin kaupungista tuhoutui, minkä lisäksi Mendozan maakunnassa kärsittiin aineellisia vahinkoja. Vaikutukset huomattiin myös Córdoban, La Riojan ja San Luisin maakunnissa. ==Lähteet== Luokka:Vuoden 1944 luonnonmullistukset Luokka:Onnettomuudet Argentiinassa Luokka:1900-luvun maanjäristykset
Kiipeilyteline

Kiipeilyteline on liikuntaan ja leikkimiseen tarkoitettu rakennelma, jossa voi kiipeillä. Yksinkertaisimmillaan se on puusta tehty teline, johon on kiinnitetty esimerkiksi köysiä. Kiipeilytelineitä on usein leikkipuistoissa sekä koulujen ja päiväkotien pihoilla. Kiipeilytelineitä on yhdistetty muun muassa liukumäkien kanssa. Kiipeilytelineitä valmistavat esimerkiksi Lappset, kotimainen leikkivälineiden valmistaja. == Aiheesta muualla == Luokka:Leikkipaikka
Luigina Giavotti

Luigina (Gina) Giavotti (12. lokakuuta 1916 – 4. elokuuta 1976), lempinimeltään Popolo, oli italialainen voimistelija. Giavotti otti osaa vuoden 1928 kesäolympialaisiin saavuttaen hopeamitalin Italian voimistelujoukkueen jäsenenä. Hän on kaikkien aikojen nuorin olympiamitalin saavuttanut naisurheilija. == Lähteet == Luokka:Italialaiset voimistelijat Luokka:Italialaiset olympiamitalistit Luokka:Vuonna 1916 syntyneet Luokka:Vuonna 1976 kuolleet
Hominvaara

Hominvaara oli kylä Korpiselän kunnan länsiosassa Raja-Karjalassa Viipurin läänissä Suomen Neuvostoliitolle luovuttamalla alueella. Hominvaara sijaitsi Korpijärven itäpuolella Korpiselän kirkonkylästä Värstilään johtavan maantien varrella noin neljä kilometriä kirkonkylästä etelään. Sen naapurikyliä olivat kirkonkylä pohjoisessa, Tšokki idässä sekä Tšiipakka ja Saaroinen lännessä. Talvisodassa Neuvostoliitto ei vallannut Hominvaaraa, mutta 1940 Moskovan rauhan raja tuli kulkemaan Korpijärven poikki aivan Hominvaaran länsipuolelta ja kylä oli luovutettava Neuvostoliitolle. Kyläläiset evakuoitiin jäljelle jääneeseen Suomeen. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen. == Lähteet == Luokka:Korpiselän luovutetut kylät
Juhani Orrenmaa

Heikki Juhani Orrenmaa (27. heinäkuuta 1939 Kauhava – 5. elokuuta 2023 SeinäjokiKuolinilmoitus, Ilkka-Pohjalainen 7.8.2023, s. 16) oli suomalainen opettaja ja poliitikko. Koulutukseltaan hän oli filosofian maisteri ja työskenteli muun muassa matemaattisten aineitten opettajana ja vanhempana lehtorina Kuortaneella ja Seinäjoella, Turun ja Porin läänin koulutoimentarkastajana sekä kehitysyhteistyötehtävissä Keniassa. Orrenmaa toimi kansanedustajana kahteen otteeseen vuosina 1970–1972 ja 1975–1979. Kansanedustajana hän edusti Vaasan läänin vaalipiiriä ja kuului Liberaalisen kansanpuolueen eduskuntaryhmään. Lisäksi hänet valittiin Seinäjoen kaupunginvaltuustoon ja vuonna 1978 presidentin valitsijamieheksi. Vuosina 1958–1966 Orrenmaa kilpaili yleisurheilijana edustaen Kauhavan Wisaa. Hänen päälajinaan oli 110 metrin aitajuoksu Viitattu 31.10.2010 , jossa hän voitti hopeaa Kalevan kisoissa 1963. ==Lähteet== Luokka:Kansanedustajat Luokka:Suomalaiset liberaalit poliitikot luokka:Suomalaiset opettajat Luokka:Seinäjoen kaupunginvaltuutetut Luokka:Suomalaiset pika-aitajuoksijat Luokka:Vaasan vaalipiiri Luokka:Vuonna 1939 syntyneet Luokka:Vuonna 2023 kuolleet
Kilpijärvi (Korpiselkä)

Kilpijärvi oli kylä Korpiselän kunnan eteläosassa Raja-Karjalassa Viipurin läänissä Suomen Neuvostoliitolle luovuttamalla alueella. Kylä sijaitsi samannimisen Vuoksen vesistön latvaosiin kuuluvan järven eteläpuolella ja matkaa Korpiselän kirkonkylään oli linnuntietä noin 18 kilometriä. Kilpijärven naapurikyliä olivat Tšokki ja Kokkari pohjoisessa, Tolvajärvi idässä sekä Lehmivaara etelässä. Kilpijärvi mainitaan ensimmäisen kerran vuonna 1500 Novgorodin Vatjan viidenneksen verokirjassa, jolloin kylässä oli neljä taloa. Kilpijärvi kuitenkin autioitui 1500-luvun aikana ja sitä alettiin asuttaa uudelleen vasta 1700-luvun puolivälissä todennäköisesti Kokkarista käsin. Talvisodassa Neuvostoliitto ei vallannut Kilpijärveä, mutta 1940 Moskovan rauhanehtojen mukaan se oli luovutettava Neuvostoliitolle ja kyläläiset evakuoitiin jäljelle jääneeseen Suomeen. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen. == Lähteet == Luokka:Korpiselän luovutetut kylät
Lehmivaara

Lehmivaara oli kylä Korpiselän kunnan eteläosassa Raja-Karjalassa Viipurin läänissä Suomen Neuvostoliitolle luovuttamalla alueella. Kylä sijaitsi Soanlahden rajalla Tolvajärveltä Suistamolle vievän maantien varrella noin 24 kilometriä Korpiselän kirkonkylästä kaakkoon. Lehmivaaran naapurikyliä olivat pohjoisessa Kilpijärvi ja Tolvajärvi sekä etelässä Soanlahden puolella Kuikka. Talvisodassa Neuvostoliitto ei vallannut Lehmivaaraa, mutta 1940 Moskovan rauhanehtojen mukaan se oli luovutettava Neuvostoliitolle ja kyläläiset evakuoitiin jäljelle jääneeseen Suomeen. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen. == Lähteet == Luokka:Korpiselän luovutetut kylät
Karali

Karali oli kylä Korpiselän kunnan länsiosassa Raja-Karjalassa Viipurin läänissä Suomen Neuvostoliitolle luovuttamalla alueella. Karali sijaitsi Viiksinselän eteläisen lahden Hiidenselän länsipuolella Korpiselän kirkonkylästä Patrikan kautta Ilomantsiin vievän maantien varrella noin kahdeksan kilometriä kirkonkylästä koilliseen. Karalin naapurikyliä olivat idässä Tšikki, etelässä Tšokki ja kirkonkylä, lännessä Ruhovaara sekä pohjoisessa Ilomantsin puolella Mutalahti. Talvisodassa Neuvostoliitto ei vallannut Karalia, mutta 1940 Moskovan rauhan raja tuli kulkemaan Korpijärven poikki aivan Hominvaaran länsipuolelta ja kylä oli luovutettava Neuvostoliitolle. Kyläläiset evakuoitiin jäljelle jääneeseen Suomeen. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen. == Lähteet == Luokka:Korpiselän luovutetut kylät
Kitilänselkä

Kitilänselkä oli kylä Korpiselän kunnassa Raja-Karjalassa Viipurin läänissä Suomen Neuvostoliitolle luovuttamalla alueella. Kitilänselkä sijaitsi Korpiselän itäosassa Ägläjärveltä Yläjärvelle johtavan kylätien varrella, josta Kitilänselän kohdalla erkani kylätie Keskijärvelle. Yläjärvi–Ägläjärvi tie yhtyi Ägläjärvellä Korpiselkä–Suojärvi maantiehen. Matkaa Korpiselän kirkonkylälle on noin 40 kilometriä. Kitilänselän naapurikyliä olivat Keskijärvi ja Yläjärvi pohjoisessa, Ägläjärvi etelässä sekä Haukivaara lännessä. Kitilänselkää alettiin asuttaa 1700-luvun lopulla, jolloin Ägläjärven kylästä alkoi siirtyä uudisasukkaita pohjoiseen päin. Talvisodan päättäneessä Moskovan rauhassa vuonna 1940 Kitilänselkä luovutettiin Neuvostoliitolle. Kyläläiset oli evakuoitu muualle Suomeen jo sodan aikana. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen. == Lähteet == Luokka:Korpiselän luovutetut kylät
Yläjärvi (Korpiselkä)

Yläjärvi oli kylä Korpiselän kunnan itäosassa Raja-Karjalassa Viipurin läänissä Suomen Neuvostoliitolle luovuttamalla alueella. Yläjärvi sijaitsi Suojoen vesistön latvaosiin kuuluvan Yläjärven eteläpuolella lähes 40 kilometriä Korpiselän kirkonkylästä itään. Yläjärven naapurikyliä olivat Keskijärvi idässä, Kitilänselkä etelässä ja Haukivaara lännessä. Yläjärveltä johti kylätie Kitilänselän kautta Ägläjärvelle, jossa se yhtyi Korpiselän kirkonkylästä Suojärvelle vievään maantiehen. Yläjärvellä sijaitsi hautausmaa. Yläjärveä alettiin asuttaa 1700-luvun lopulla, jolloin Ägläjärven kylästä alkoi siirtyä uudisasukkaita pohjoiseen päin. Talvisodan päättäneessä Moskovan rauhassa vuonna 1940 Yläjärvi luovutettiin Neuvostoliitolle. Kyläläiset oli evakuoitu muualle Suomeen jo sodan aikana. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen. == Lähteet == Luokka:Korpiselän luovutetut kylät
Tangled

Tangled voi tarkoittaa ainakin seuraavia: * Tuhoisa suhde (Tangled), yhdysvaltalainen jännityselokuva vuodelta 2001 * Kaksin karkuteillä (Tangled), yhdysvaltalainen animaatioelokuva vuodelta 2010 * Tangled, Jane Wiedlinin musiikkialbumi vuodelta 1990.
Keskijärvi (Korpiselkä)

Keskijärvi oli kylä Korpiselän kunnan itäosassa Raja-Karjalassa Viipurin läänissä Suomen Neuvostoliitolle luovuttamalla alueella. Keskijärvi sijaitsi samannimisen Suojoen vesistön latvaosiin kuuluvan järven eteläpuolella lnoin 45 kilometriä Korpiselän kirkonkylästä itään. Keskijärven naapurikyliä Korpiselän puolella olivat lännessä Yläjärvi ja etelässä Kitilänselkä. Idässä ja pohjoisessa Keskijärvi rajoittui Suojärven kuntaan. Keskijärveltä johti kylätie Kitilänselkään, jossa se yhtyi Ägläjärveltä Yläjärvelle vievään kylätiehen. Talvisodan päättäneessä Moskovan rauhassa vuonna 1940 Keskijärvi luovutettiin Neuvostoliitolle. Kyläläiset oli evakuoitu muualle Suomeen jo sodan aikana. Jatkosodan alussa 1941 kylä vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen. == Lähteet == Luokka:Korpiselän luovutetut kylät
Andien yhteisö

Andien yhteisö (, CAN) on Bolivian, Ecuadorin, Kolumbian ja Perun vuonna 1969 muodostama tulliliitto, jonka päämaja sijaitsee Perun pääkaupungissa Limassa. Andien yhteisön maat muodostivat vuonna 2008 Etelä-Amerikan valtioiden unionin yhdessä Mercosurin kanssa. == Jäsenmaat == Nykyiset jäsenet: * (1969) * (1969) * (1969) * (1969) Liitännäisjäsenet: * (2005) * (2005) * (2005) * (2005) * (2006) Tarkkailijajäsenet: * Entiset jäsenet: * (1973–2006), liittyi Mercosuriin. * (jäsen vuosina 1969–1976, tarkkailijajäsen 1976–2006, liitännäisjäsen 2006) ==Lähteet== ==Aiheesta muualla== * Andien yhteisön viralliset sivut Luokka:Kansainväliset järjestöt Luokka:Etelä-Amerikan valtiot Luokka:Andit Luokka:Yhdistyneiden kansakuntien tarkkailijajäsenet Luokka:Vapaakauppa-alueet Luokka:Tulliliitot
Gordon Haskell

Gordon Haskell (27. huhtikuuta 1946 Verwood, Dorset, Englanti – 16. lokakuuta 2020Gordon Haskell nie żyje. Wokalista miał 74 lata ) oli englantilainen muusikko ja lauluntekijä. ==Ura lyhyesti== Uransa alussa Haskell toimi King Crimsonissa basistina, mutta musiikillisten erimielisyyksien takia tiet erosivat pian. Sitten Haskell esiintyi yökerhoissa muun muassa Tanskassa, mutta erityisempää menestystä ei vielä tullut pitkään aikaan. Vuonna 2001 Haskell levytti jazz-tyylisen kappaleen How Wonderful You Are, josta vihdoin tuli jättimenestys. Pienestä mainonnasta huolimatta single nousi Englannin singlelistalla kakkoseksi, ja sitä myytiin kaikkiaan yli 400 000 kappaletta. Levy-yhtiö East West Records tarjosi Haskellille miljoonasopimusta, ja albumi Harry´s Bar julkaistiin vuonna 2002. Levy nousi myyntilistojen kärkeen sekä Englannissa että Euroopassa. Seuraava levy Shadows on the Wall ei kuitenkaan ollut suuri menestys, ja Haskell piti pitkän tauon, ennen kuin vasta vuonna 2010 julkaisi uuden levyn One Day Soon. ==Yksityiselämä== Haskell asui Kreikan saaristossa Välimerellä. Hän muutti Englannista vuonna 2006. Syitä muuttoon oli Haskellin mukaan monia, kuten esimerkiksi korkeat elinkustannukset. Yhdeksi syyksi Haskell mainitsee sen, että hänen maksamiaan veroja käytettiin sotien rahoittamiseen. Lisäksi Haskell kertoi kokeneensa englantilaisen yhteiskunnan liian painostavana. Asuttuaan lyhyen aikaa Kreikassa, hän palasi Britanniaan missä hän esiintyi säännöllisesti. Viimeisen albuminsa The Cat Who’s Got the Cream hän julkaisi vuoden 2020 tammikuussa."Gordon Haskell, British Musician and Onetime King Crimson Vocalist, Dead at 74". Bilstein, Jon & Shteamer, Hank, The Rolling Stone, 19.10.2020. Viitattu 22.6.2022. ==Lähteet== ==Aiheesta muualla== * Virallinen kotisivu Luokka:Englantilaiset muusikot Luokka:Brittiläiset jazzmuusikot Luokka:Brittiläiset laulaja- lauluntekijät Luokka:Vuonna 1946 syntyneet Luokka:Vuonna 2020 kuolleet
Raimo Tiilikainen

Raimo Taisto Johannes Tiilikainen (13. huhtikuuta 1939 Helsinki – 18. tammikuuta 2023 Espoo)Kuolinilmoitus. Helsingin Sanomat 26.2.2023, s. B 29. oli suomalainen upseeri ja kansanedustajana toiminut poliitikko. ==Työura== Tiilikainen toimi Merivoimien sukeltajakurssin koulutusupseerina ja johtajana vuosina 1962–1967, Miinalaiva Keihässalmen päällikkönä vuosina 1967–1970, opiskeli Sotakorkeakoulussa vuosina 1970–1973 suorittaen yleisesikuntaupseerin tutkinnon, työskenteli toimistopäällikkönä Merivoimien esikunnassa vuosina 1974–1977, miinalaivueen komentajana vuosina 1977–1980, toimistopäällikkönä Rajavartiolaitoksen esikunnassa vuosina 1980–1988 ja Saaristomeren merivartioston komentajana vuosina 1988–1994. Lisäksi hän toimi Suomen Meripelastusseuran toiminnanjohtajana vuosina 2000-2003. Sotilasarvoltaan hän oli kommodori. Tiilikainen toimi kansanedustajana ajalla 24. maaliskuuta 1995 – 23. maaliskuuta 1999 edustaen Uudenmaan läänin vaalipiiriä ja kuului Ruotsalaiseen eduskuntaryhmään. Suuren yleisön tietoisuuteen Tiilikainen tuli johtaessaan M/S Estonian pelastustöitä Saaristomerellä vuonna 1994. Viron presidentti Lennart Meri palkitsi Tiilikaisen Marianmaan ritarikunnan I luokan kunniamerkillä eli suurristillä vuonna 1995. Vuonna 1997 Suomen Meripelastusseura nimesi Tiilikaisen kunniameripelastajaksi. ==Yksityiselämä== Tiilikainen oli naimisissa Virpi Tiilikaisen kanssa vuodesta 1965 aina kuolemaansa saakka. Tiilikainen on haudattu Kappelin hautausmaalle Espooseen. ==Lähteet== ==Aiheesta muualla== *Raimo Tiilikaisen muistokirjoitus Helsingin Sanomissa Luokka:Kansanedustajat Luokka:Suomalaiset upseerit Luokka:Suomalaiset pelastusjohtajat Luokka:Estonian uppoaminen Luokka:Suomen ruotsalaisen kansanpuolueen poliitikot Luokka:Espoon kaupunginvaltuutetut Luokka:Uudenmaan vaalipiiri Luokka:Vuonna 1939 syntyneet Luokka:Vuonna 2023 kuolleet
Veden desinfiointi auringonvalolla

Veden desinfiointi auringonvalolla (SODIS) on veden desinfiointimenetelmä, jossa käytetään ainoastaan auringonvaloa ja muovisia (PET) pulloja. Auringon ultraviolettisäteily hajottaa vedessä olevia haitallisia mikrobeja. SODIS on ilmainen ja tehokas menetelmä hajautuneeseen veden puhdistamiseen ja se vähentää myös ripulitautien ilmenemistä 9–86 %. Ultraviolettivaloa käytetään veden desinfioimiseen myös vesijohtoverkoston vedenpuhdistuslaitoksissa. == Lähteet == == Aiheesta muualla == * * Luokka:Vesihuolto Luokka:Hygienia Luokka:Selviytymistaidot
Jojolaihduttaminen

Jojolaihduttaminen eli jojolaihdutus tai jojo-efekti tarkoittaa kehon painon toistuvaa laskua ja nousua liiallisen laihduttamisen johdosta. Termiä käytti ensimmäisen kerran Yalen yliopistossa työskentelevä Kelly D. Brownell. Termi kuvaa tilannetta, jossa laihduttaja onnistuu pudottamaan painoaan, mutta ei onnistu säilyttämään pudonnutta painoa. Tämän jälkeen laihduttaja pyrkii jälleen pudottamaan painoa. == Syitä == Jojolaihduttamiselle on useita eri syitä, mutta useimmiten kierre saa alkunsa siitä, että alun painonpudotus oli liian suuri. Laihduttaja voi kokea ylpeyttä kyvystään pidättäytyä ruuasta, mutta pitkällä aikavälillä äärimmäiset dieetit johtavat masennukseen tai väsymykseen, jotka tekevät ruokavalion jatkamisesta mahdotonta. Lopulta laihduttaja palaa takaisin vanhoihin syömistapoihin. == Vaikutukset terveydelle == Äärimmäiseen pidättäytymiseen ruuasta pohjautuvat ruokavaliot voivat johtaa paitsi kehon rasvan myös lihasten vähentymiseen. Dieetin päättymisen jälkeen keho voi reagoida ravintoon pyrkimällä varastoimaan energiaa rasvaksi. Tämä voi vaikuttaa kehon lihas-rasva-suhteeseen, joka on yksi merkittävimpiä terveyteen vaikuttavia tekijöitä. ==Lähteet== ==Katso myös== * Laihduttaminen Luokka:Painonhallinta
Sleeping Bag

Sleeping Bag on blues rock -yhtye ZZ Topin kappale vuodelta 1985. Se julkaistiin albumilla Afterburner. Kappaleesta on tehty myös musiikkivideo. Singlen b-puolena toimi kappale ”Party on the Patio”, joka kuuluu vuoden 1981 albumille El Loco. == Sisältö == *Kaikki kappaleet kirjoittaneet Billy Gibbons, Dusty Hill ja Frank Beard. A-puoli # B-puoli # * == Lähteet == Luokka:ZZ Topin kappaleet Luokka:Vuoden 1985 kappaleet
Neljäs sopimus

Neljäs sopimus (The Fourth Protocol) on 28. elokuuta 1987 ensi-iltansa saanut englantilainen, kylmän sodan henkinen vakoiluelokuva, joka sijoittuu vuoteen 1968. Elokuva perustuu Frederick Forsythin samannimiseen romaaniin, ja sen pääosissa näyttelevät Michael Caine ja Pierce Brosnan. Elokuva kuvattiin pääasiassa Isossa-Britanniassa, mutta osa sen kohtauksista kuvattiin myös Suomessa. Kemissä sijaitseva Paattion kartano toimi elokuvassa moskovalaisena datšana. Muita kuvauspaikkoja Suomessa olivat Lehtojärvi, Pohtimolampi, Ounasvaara, Lapin Urheiluopisto ja Melttaus.Suomi Venäjänä elokuvissa , Kavi. Viitattu 29.5.2015. Elokuvan toinen päätähti Brosnan esiintyi myöhemmin myös brittiagentti James Bondina elokuvasta 007 ja kultainen silmä alkaen.REVIEW: The Fourth Protocol (1987), ManlyMovie. 14.8.2016, viitattu 15.7.2019. == Juoni == Suurvaltojen välinen salainen sopimus estää pienten ydinaseiden käytön. Neuvostokenraali Govershin (Alan North) lähettää sopimuksesta piittaamatta kylmän ja määrätietoisen agenttinsa Valeri Petrovskyn (Pierce Brosnan) Yhdistyneeseen kuningaskuntaan määräyksenä räjäyttää pieni ydinpommi Yhdysvaltain ilmavoimien tukikohdan lähellä, minkä seurauksena Yhdysvaltain joukot joutuisivat epäsuosittuina poistumaan maasta ja Nato saattaisi hajota. Pommin osat toimitetaan vaivihkaa maahan yksi kerrallaan. Britannian turvallisuuspalvelussa vaikeuksiin joutunut agentti John Preston (Michael Caine) saa vihiä suunnitelmasta ja yrittää estää sen. Ennen pitkää sekä britit että venäläiset tulevat hänen tuekseen Petrovskyn pysäyttämiseksi. == Rooleissa == == Arvioita == Helsingin Sanomien Mikael Fränti ei arviossaan vuodelta 1987 tiedä pitäisikö elokuvaan edes suhtautua vakavasti: ”Neljäs sopimus on tyhmää ja vastenmielistä kylmän sodan sapelinkalistelua, jonka takana ovat äärimmäisen kylmät ja kyyniset aivot.” Fränti pitää huvittavana muun muassa sitä, että neuvostomajuri on kuvattu homoseksuaaliksi, joka ei uskalla toteuttaa itseään kotimaassaan. Video-oppaassa vuodelta 1994 Asko Alanen luonnehtii Neljättä sopimusta tuttuja vakoilu-uria kulkevaksi vakaaksi perusjännäriksi ja antaa sille kaksi tähteä viidestä, mikä vastaa sanallista arviota ”keskinkertainen”. == Lähteet == == Aiheesta muualla == * Luokka:Vuoden 1987 brittiläiset elokuvat Luokka:Suomessa kuvatut elokuvat Luokka:Brittiläiset romaaneihin perustuvat elokuvat Luokka:Vakoiluelokuvat
Lauri Metsämäki

Lauri Juhani Metsämäki (s. 28. helmikuuta 1939 Helsinki) on suomalainen poliitikko. Metsämäki toimi kansanedustajana kolmella kaudella: ensin kaksi kautta ajalla 21. maaliskuuta 1987 – 23. maaliskuuta 1985 ja uudelleen 2. toukokuuta 1996 – 23. maaliskuuta 1999 Matti Louekosken siirryttyä Suomen Pankin johtokunnan jäseneksi. Kansanedustajana hän edusti Uudenmaan läänin vaalipiiriä ja kuului sosialidemokraattiseen eduskuntaryhmään. Ennen kansanedustajuuttaan hän toimi vuosina 1959–1961 varastonhoitajana, vuosina 1962–1964 rakennustyöläisenä, vuosina 1964–1965 kuorma-autonkuljettajana, vuosina 1965–1967 myyntiedustajana, vuosina 1968–1970 kuljetuspäällikkönä, vuosina 1970–1976 puoluetoimitsijana ja vuosina 1980–1996 työeläketarkastajana. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Tammisaaren kaupunginvaltuutetut Luokka:Tammisaaren maalaiskunnan kunnanvaltuutetut Luokka:Uudenmaan vaalipiiri Luokka:Vuonna 1939 syntyneet Luokka:Elävät henkilöt
The Fourth Protocol

The Fourth Protocol voi viitata seuraaviin asioihin: * Neljäs sopimus (), vuonna 1987 ensi-iltansa saanut elokuva * Neljäs sopimus (), Frederick Forsythin vuonna 1984 julkaistu romaani * The Fourth Protocol, Frederick Forsythin romaaniin perustuva tietokonepeli
Matti Hannola

Matti Hannola (s. 12. helmikuuta 1939 Viipuri) on suomalainen maanviljelijä ja poliitikko. Hannola toimi kansanedustajana ajalla 13. maaliskuuta – 26. syyskuuta 1975 noustuaan eduskuntaan edesmenneen Kalevi Huotarin seuraajana. Hän edusti Kymen läänin vaalipiiriä ja kuului Suomen Kansan Yhtenäisyyden Puolueen eduskuntaryhmään. ==Lähteet== Luokka:Kansanedustajat Luokka:Suomalaiset maanviljelijät Luokka:Suomen kansan yhtenäisyyden puolueen poliitikot Luokka:Elimäen kunnanvaltuutetut Luokka:Kymen vaalipiiri Luokka:Vuonna 1939 syntyneet Luokka:Elävät henkilöt
Andreas Haider-Maurer

Andreas Haider-Maurer (s. 22. maaliskuuta 1987 Zwettl) on itävaltalainen tennispelaaja. Parhaimmillaan hän on ollut ATP-listan sijalla 70 heinäkuussa 2011. Hän ei ole voittanut vielä yhtään ATP-turnausta. Vuonna 2010 karsintojen kautta Yhdysvaltain avoimiin päässyt Haider-Maurer pelasi avauskierroksella viisieräisen kamppailun maailmanlistan sijalla viisi ollutta Robin Söderlingiä vastaan, mutta hävisi ottelun lopulta luvuin 5–7, 3–6, 7–6(2), 7–5, 4–6. Haider-Maurer pääsi finaaliin kotimaassaan pelatussa Bank Austria-TennisTrophy -turnauksessa. Turnauksen puolivälierissä hän voitti Marin Čilićin ja välierissä Michael Berrerin. Finaalissa hän kohtasi maanmiehensä, Jürgen Melzerin, jolle hän hävisi lopulta erin 7–6(10), 6–7(4), 4–6. == Lähteet == == Aiheesta muualla == * Andreas Haider-Maurerin kotisivut * Andreas Haider- Maurer profiili ATP:n kotisivuilla Luokka:Itävaltalaiset tennispelaajat Luokka:Vuonna 1987 syntyneet Luokka:Elävät henkilöt
Experiment with MultiMuon Array

Experiment with MultiMuon Array eli EMMA on rakenteilla oleva maanalainen kosmista säteilyä tutkiva koe. Koeasema sijaitsee noin 75 metriä merenpinnan alapuolella Pyhäsalmen kaivoksessa. EMMA-kokeessa toimivat yhteistyössä Oulun yliopisto, Jyväskylän yliopisto ja Venäjän tiedeakatemia. ==Tutkimus== EMMA- kokeen tarkoituksena on tutkia polvialueen (1015 eV – 10ˑ1015 eV) kosmisia hiukkasia. EMMA:n koelaitteisto ei kuitenkaan havaitse suoraan tutkittavia kosmisia hiukkasia, vaan korkea-energisiä myoneita, jotka syntyvät kosmisen hiukkasen vuorovaikuttaessa ilmakehän kanssa. Primäärisen kosmisen hiukkasen osuessa ilmakehän molekyyliin se hajoaa muiksi hiukkasiksi aiheuttaen Maapallon pintaa päin syöksyvän ilmasuihkun. Hyvin lähellä alkuperäisen kosmisen hiukkasen hajoamispistettä syntyy myoneita, joita EMMA:n laitteiston on tarkoitus havaita. Koelaitteistolla voidaan mitata myonien määrää, jakaumaa sekä myonisuihkun saapumissuuntaa. ==Koelaitteisto== EMMA-kokeen koelaitteisto sijaitsee kaivoksessa maan alla, jolloin koelaitteiston yllä oleva paksu kalliokerros suodattaa ilmasuihkun kaikki muut varatut hiukkaset paitsi korkeaenergiset myonit. Myonilla onkin oltava vähintään 45 GeV:n energia tullakseen havaituksi maan alla EMMA-kokeen laitteistolla. Koeasema koostuu erillisistä ilmaisinyksiköistä, joihin sijoitetaan lankailmaisimia, limited streamer tube -tyyppisiä ilmaisimia sekä tuikeilmaisimia Osa yksiköistä on asennettu paikoilleen ja joillakin voidaan jo tehdä mittauksia. 75 metrin syvyydelle sijoitetaan yhdeksän ilmaisinykköä T-kirjaimen muotoiseen kuvioon. Yhden ilmaisinyksikön pinta-ala on noin 15 m² ja kokeen kokonaisilmaisinpinta- ala tulee olemaan noin 130 m². Lisäksi suunnitteilla on rakentaa ilmaisinkokonaisuuteen pari ilmaisinyksikköä lisää ja sijoittaa ne eri kaivoskäytävällä noin 30 metriä yllä mainittua syvyyttä korkeammalle. EMMA:n käytössä olevat lankailmaisimet olivat aiemmin LEP-kokeen DELPHI-koeaseman käytössä CERNissä. Lankailmaisimissa käytetään argonista ja hiilidioksidista koostettua kaasuseosta. Niiden paikkaresoluutio on noin 1 cm² ja myonin havaitsemistehokkuus 90–95 %. Tuikeilmaisimet sen sijaan on rakennettu juuri EMMA-koetta varten ja niiden tehtävänä on mitata hiukkasen tarkka saapumisajankohta muutaman nanosekunnin tarkkuudella parantaen lankakammioiden mittaustuloksia, sillä lankakammiot ovat suhteellisen hitaita ajanmittauksessa. Hiilidioksidikäyttöiset limited streamer tube -tyyppiset ilmaisimet ovat peräisin kosmisia hiukkasia tutkineesta Kaskade-Grande- kokeesta ja lankailmaisimien tapaan niilläkin hyvä paikkaresoluutio. Laitteistolla on mahdollista määritellä suihkun keskikohta paremmalla kuin kuuden metrin tarkkuudella. ==Rahoitus== EMMA-koetta ovat rahoittaneet Euroopan aluekehitysrahasto ja Suomen akatemia. ==Lähteet== ==Aiheesta muualla== * EMMA-kokeen kotisivut Luokka:Hiukkasfysiikan tutkimuslaitokset Luokka:Hiukkasilmaisimet Luokka:Kosminen säteily Luokka:Jyväskylän yliopisto Luokka:Oulun yliopisto
Thomas Harris Block

Thomas Harris Block (synt. 11. helmikuuta 1945)Thomas Harris Block yhdysvaltalainen jännityskirjailija, joka kirjoitti 1980-luvulla monia ilmailuun liittyviä trilleri-bestsellereitä. Blockin teokset sisältävät ainesta jännityksestä, tieteiskirjallisuudesta, mysteerikirjallisuudesta ja vakoilukertomuksistaThomas H. Block Author of Mayday LibraryThing liittyen kylmän sodan henkeen. == Thomas H. Blockin kirjoittamat jännärit == *Mayday (Mayday: Thriller, 1979) yhdessä Nelson DeMillen kanssa *Lukittu lentorata (Orbit, 1982) *Pakkolasku (Forced Landing, 1983) *Ilmalaiva yhdeksän (Airship Nine, 1984) *Kaappaus Kiinaan (Skyfall, 1987) *Open Skies, ei suomennettu ==Lähteet== Luokka: Yhdysvaltalaiset jännityskirjailijat Luokka:Vuonna 1945 syntyneet Luokka:Elävät henkilöt
Lea Kärhä

Lea Kyllikki Kärhä (s. 7. tammikuuta 1939 Hämeenlinna) on suomalainen poliitikko ja varatuomari. Hän teki pitkän työuran vakuutusoikeudessa ja hoiti vuosina 1996–2002 sen korkeinta vakuutusylituomarin virkaa. Kärhä toimi kansanedustajana kaksi vaalikautta vuosina 1983–1991 edustaen Uudenmaan vaalipiiriä ja kuului kokoomuksen eduskuntaryhmään. Kärhä suoritti oikeustieteen kandidaatin tutkinnon vuonna 1963 Helsingin yliopistossa ja sai kolme vuotta myöhemmin varatuomarin arvon. Vuodet 1965–1966 hän toimi apulaistoimistopäällikkönä Suomen oikeusministeriössä ja siirtyi sitten vakuutusoikeuden vakuutussihteeriksi. Vuonna 1973 hän eteni nuoremmaksi ja vuonna 1989 vanhemmaksi vakuutustuomariksi. Vakuutusylituomarin virassa hän toimi eduskuntavuosiensa jälkeen 1996–2002. Lea Kärhä oli Kansaneläkelaitoksen valtuutettuna 1987–1990, presidentin valitsijamiehenä 1988 ja Suomi–Inkeri- seuran puheenjohtajana 1990–1991. ==Lähteet== Luokka:Kansanedustajat Luokka:Kansallisen Kokoomuksen poliitikot Luokka:Nurmijärven kunnanvaltuutetut Luokka:Vuonna 1939 syntyneet Luokka:Uudenmaan vaalipiiri Luokka:Elävät henkilöt Luokka:Suomalaiset tuomarit
Rebecca Bross

Rebecca Marie Bross (s. 11. heinäkuuta 1993 Ann Arbor) on yhdysvaltalainen telinevoimistelija, ja 6 kertainen voimistelun maailmanmestaruuskisojen mitalisti. thumb|upright=0.5|left|Rebecca Bros Bross on ollut Yhdysvaltain naistelinevoimistelijoiden parhaimmistoa Lontoon vuoden 2009 MM-kilpailuista lähtien. == Aiheesta muualla == *Profiili FIG:n tietokannassa *Brossin virallinen kotisivu Luokka:Yhdysvaltalaiset telinevoimistelijat Luokka:Vuonna 1993 syntyneet Luokka:Elävät henkilöt
Nalle Puh ja hunajapuu

Nalle Puh ja hunajapuu (Winnie the Pooh and the Honey Tree) on lyhyt animaatioelokuva vuodelta 1966. Se on Disneyn ensimmäinen Nalle Puh -elokuva, ja sitä on suomeksi esitetty myös lyhyesti nimellä Nalle Puh. Se ja kaksi muuta Nalle Puh -lyhytelokuvaa yhdistettiin vuonna 1977 pitkäksi elokuvaksi Nalle Puh (The Many Adventures of Winnie the Pooh). ==Äänirooleissa== Alkuperäinen näyttelijä Suomalainen näyttelijä (alkuperäinen teatterikierros, 1966) Suomalainen näyttelijä (Nalle Puh, 1997) Rooli Sterling Holloway Reino Bäckman Jarmo Koski Nalle Puh Junius Matthews Aarre Karén Jänö (1966) / Kani (1997) Bruce Reitherman Ritva Lehtelä Tuomas Oksanen Risto Reipas Hal Smith Reino Bäckman Ilkka Moisio Pöllö Barbara Luddy Ritva Lehtelä Tiina Bergström Kengu Clint Howard Pekka Parviainen Ruu Ralph Wright Reino Bäckman Veikko Honkanen Ihaa Howard Morris Myyrä Sebastian Cabot Ritva Lehtelä Kertoja Suomenkielisen version ohjaus: Reino Bäckman (1966), Pekka Lehtosaari (1997). Laulujen suomennos: Reino Bäckman (1966), Pekka Lehtosaari ja Matti Ranin (1997). Suomennos: Reino Bäckman (1966), Pekka Lehtosaari (1997). Tuotanto: Suomi-Filmi Oy (1966). == Lähteet == == Aiheesta muualla == * Luokka:Nalle Puh -elokuvat Luokka:Vuoden 1966 yhdysvaltalaiset elokuvat Luokka:Yhdysvaltalaiset lyhytelokuvat Luokka:Wolfgang Reithermanin ohjaamat elokuvat
Edward Doll

Edward ”Ed” Doll oli yhdysvaltalainen ydinfyysikko, joka osallistui atomipommin kehittämiseen Manhattan-projektissa. Hän toimi läheisessä yhteistyössä eversti Paul Tibbetsin ja tutkaupseeri Jacob Beserin kanssa. Doll oli muun muassa kehittelemässä pommin huippusalaista pienoistutkaa Luis Alvarezin kanssa. Luutnantti Beserin tehtävänä oli pommituslennon aikana tarkkailla sitä, etteivät esimerkiksi japanilaiset tai muuta ulkopuoliset yrittäisi vaikuttaa pommin elektronisiin järjestelmiin. Ennen hyökkäyslennolle lähtöä Hiroshimaan Doll oli antanut riisipaperille kirjoitetut tiedot pommin sisältämän tutkan käyttämistä radiotaajuusalueista eli frekvenssistä. Dollin kollega oli myös harvardilainen ydinfyysikko Norman Ramsey. == Lähteet == * === Viitteet === Luokka:Yhdysvaltalaiset ydinfyysikot Luokka:Syntymävuosi puuttuu Luokka:Kuolinvuosi puuttuu